נאנה גרנוול

מריאנה אליזבת נורדקוויסט (נולדה ב-18 במאי 1962 בסטוקהולם, שוודיה), שידועה יותר בשם הבמה שלה נַאנֶה גְרֶנְווַל (בשוודית: Nanne Grönvall), היא זמרת ופזמונאית שוודית. הקריירה המוזיקלית של גרנוול החלה בשנת 1980 עם הצטרפותה ללהקת "Sound of Music". השלישייה השתתפה פעמיים במלודיפסטיבלן - הקדם אירוויזיון השוודי; בשנת 1986 עם השיר "אלדוראדו" ושנה לאחר מכן עם השיר "אלכסנדרה". בעשור הבא השיקה נאנה את עצמה מחדש ככותבת, לאחר שהייתה אחראית למילותיהם של שני שירים בקדם של שנת 1992 ואף הגיעה למקום השני בשנת 1995 עם השיר "Det Vackraste" ("הדבר היפה ביותר") שבוצע על ידי ססיליה ונרסטן. נאנה אף השתתפה בקדם אירוויזיון של 1996 כאחת מהסולניות של ההרכב "One More Time" עם בעלה פיטר ועם מריה רודסטן, ההרכב זכה עם בלדת הפולק "Den Vilda" ("הפראי"). באירוויזיון עצמו, השיר העפיל למקום השלישי (מתוך 23), אחרי אירלנד (המנצחת) ונורווגיה (שזכתה במקום השני). גל ההצלחה גרם לגרנוול לעבור לקריירת סולו, לאחר שההרכב הוציא את אלבומו האחרון בשנת 1997. שנה לאחר מכן, חזרה נאנה למלודיפסטיבלן עם השיר "Avundsjuk" ("קנאית"), שסיפר על שנאתה לאנשים מצליחים. הופעתה של נאנה נהפכה לאחד מסמליה המוצלחים ביותר וזאת עקב התלבושת שבחרה לאותו הערב: פאה סגולה ואוזניים שעוצבו כאוזניו של ספוק מהסדרה "מסע בין כוכבים". השופטים בקדם דירגו את השיר במקום הרביעי. בשנת 2001, נאנה השתתפה בקדם אירוויזיון של בריטניה וסיימה במקום הרביעי והאחרון עם השיר "Men" ("גברים") שנכתב על ידי קימברלי רו (לשעבר מההרכב קתרינה והגלים). בשנת 2003 ביצעה קאמבק נוסף למלודיפסטיבלן עם השיר "Evig kärlek" ("אהבה נצחית"), שילוב של אופרה וטכנו. מריה רודסטן (שהופיעה יחד עם נאנה באירוויזיון היחיד בו השתתפה עד כה), הייתה מזמרות הליווי, אך בין כה וכה - השיר לא זכה לעלות לגמר הקדם. בשנת 2005 חזרה נאנה לניסיון תשיעי במלודיפסטיבלן, כשהיא שרה שיר פרי עטה של אינגלה פלינג פורשמן. על אף שהשופטים כלל לא הכניסו את השיר לדירוגם, "Håll om mig" ("חבק אותי") בכל זאת נבחר להשתתף בתחרות עקב מחסור בכותבות, צלח את חצי הגמר ואף הגיע למקום השני בגמר הקדם. השיר צעד במצעדים השוודיים במשך שבועיים כשהוא במקום הראשון ושמונה שבועות בשלושת הגדולים, כשהוא מוכר למעלה מ-10,000 עותקים (תקליט זהב). ביוני 2006 ביטלה נאנה את סיבוב ההופעות שלה והודיעה שהיא אובחנה כסובלת מסרטן השד, ממנו החלימה חודשים לאחר מכן. בשנת 2007 הופיעה נאנה בפעם העשירית במלודיפסטיבלן עם השיר "Jag måste kyssa dig" ("אני חייבת לנשק אותך"), שנכתב בידי חברתה ממלודיפסטיבלן 2005, אינגלה פורשמן. ב-17 בפברואר 2007 סיימה נאנה במקום השלישי בחצי הגמר שלה, על כן העפילה לסיבוב ההצלה. לכשנערך ב-3 במרץ, הוגרלה נאנה להתמודד מול הזמר מגנוס אוגלה, שהביס אותה והדיח אותה מהתחרות. Sound of Music‏ (1986) Sound of Music II‏ (1987) Highland ("היילנד", 1992) One More Time ("פעם נוספת", 1994) Den vilda ("הפראי", 1996) Living In A Dream (גרסה אנגלית לאלבום "Den Vilda" שיצא שנה לפני כן, 1997) Best of One More Time (להיטי "פעם נוספת") Cirkus Homo Sapiens ("קרקס הומו-סאפיינס", 1998) Alla mina ansikten ("כל פניי", 2001) 20 år med Nanne ‏ ("20 שנה עם נאנה", 2005) Alltid på väg ("תמיד בדרך", 2005) Jag måste kyssa dig ("אני חייבת לנשק אותך", 2007) אתר האינטרנט הרשמי של נאנה גרנוול נאנה גרנוול, ברשת החברתית פייסבוק נאנה גרנוול, ברשת החברתית אקס (טוויטר) נאנה גרנוול, ברשת החברתית אינסטגרם נאנה גרנוול, סרטונים בערוץ היוטיוב נאנה גרנוול, במסד הנתונים הקולנועיים IMDb (באנגלית) נאנה גרנוול, באתר אפל מיוזיק (באנגלית) נאנה גרנוול, באתר ספוטיפיי נאנה גרנוול, באתר Last.fm (באנגלית) נאנה גרנוול, באתר AllMusic (באנגלית) נאנה גרנוול, באתר MusicBrainz (באנגלית) נאנה גרנוול, באתר דיזר נאנה גרנוול, באתר Discogs (באנגלית) נאנה גרנוול, באתר Songkick (באנגלית) נאנה גרנוול, באתר Genius נאנה גרנוול, באתר SecondHandSongs נאנה גרנוול, באתר בילבורד (באנגלית) אתר מעריצים